《貂蝉冠》
明代·陶安

尾裁丹黑蟪纹苍，簪插缨垂列庙堂。毳锦柔温摇采弁，翼绡清洁附金珰。

鵔鸃制度存遗意，獬豸锋棱接后行。台鼎选贤非狗续，玉阶风露鬓边凉。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。